George Bush, despre violențele de la Washington: "Așa se contestă rezultatele alegerilor într-o republică bananieră".
Fostul președinte George W. Bush condamnă violențele de la Washington. George Bush: "Sunt îngrozit de comportamentul nesăbuit al unor lideri politici". Bill Clinton: "Scânteia a fost aprinsă de Donald Trump și cei mai înfocați fani ai săi". Obama crede că violențele de la Capitoliu sunt o "rușine", dar nu o "surpriză".
Fostul președinte republican George W. Bush a transmis o declarație prin care condamnă asediul Capitoliului SUA și afirmă că "așa se contestă rezultatele alegerilor într-o republică bananieră", transmite CNN.George Bush nu îl menționează pe Donald Trump, însă în declaraţia sa referirea pare clară, afirmând că este "consternat de comportamentul iresponsabil al unor lideri politici"."Sunt consternat de comportamentul iresponsabil al unor lideri politici începând cu alegerile şi de lipsa de respect arătată astăzi instituţiilor noastre, tradiţiilor şi forţelor noastre de ordine (…) Aşa sunt disputate rezultatele alegerilor într-o republică bananieră, nu într-o democraţie ca a noastră", citează CNN."Acest atac a fost alimentat de mai bine de patru ani de o politică otrăvitoare (…). Scânteia a fost aprinsă de Donald Trump", a acuzat Bill Clinton.Obama crede că violențele de la Capitoliu sunt o "rușine", dar nu o "surpriză".